Here is a page extracted from Wikipedia that may contain CSS, HTML, and a lot of unformatted text.

Title: Cubilar de Cap de Llauset
Content: O cubilar de Cap de Llauset (en catalán refugi de Cap de Llauset) ye un cubilar de montanya d'o Pireneu aragonés situau en o municipio de Montanui en a comarca de Ribagorza, a 2.425 m. d'altaria.

Ye un cubilar de montanya guardau tot l'anyo con 86 plazas. Dispone de duchas, augua calient, calefacción, botiquín, servicio de comidas, tabierna, taquillas, calcero de descanso, telefono, radio y aula polivalent.

Ye titularidat d'a Federación Aragonesa de Montanyismo. Prencipió a construyir-se en 2010 y s'engueró en 2016.

Actividaz 

Ye punto de salida ta muitas actividaz relacionadas con o mundo d'o montanyismo asinas como ta a puyada a os picos de Vallhibierna, crencha calcaria de bels 500 m de largaria formada por cuatre cimas consecutivas: l'antecima Este (3054 m), a tuca de Vallhibierna (3067 m), a tuca de Culebras (3062 m) y l'antecima Sudueste (3018 m).

Ye punto de paso d'o GR 11 asinas como punto d'información en o entorno protechiu integrau en o Parque Natural de Pocez-Maladeta.

Acceso 

Dende o nuclio d'Aneto, a carretera que da acceso a o lugar se convierte en pista forestal y gana altaria dica l'entibo de Llauset a 2.200 m a o que se plega trescruzando un túnel, que permaneixe zarrau en temporada de nieu a o paso de vehíclos. Dende l'aparcamiento d'a entibadera cal seguir a senda que da acceso a o Collau d'Angliós a 2.438 m y o sendero GR 11; plegaus  a o extremo oposau de l'entibo, o GR 11 trescruza o río Cap de Llauset, chirando bruscament enta o norte y continando por una val lateral por a marguin ezquierda d'o río, dimpués de superar bels 200 m de desnivel s'arriba a o cubilar en alto u baixo una hora y meya.

Se veiga tamién 
 Cubilars d'o Pireneu aragonés

Referencias

Cap de Llauset
Montanui